b'\n_START_ARTICLE_\nArt\xc5\xabras Jonkus\n_START_PARAGRAPH_\nArt\xc5\xabras Jonkus\xc2\xa0\xe2\x80\x93 komunikacijos ir ry\xc5\xa1i\xc5\xb3 su visuomene specialistas, patar\xc4\x97jas._NEWLINE_Art\xc5\xabras Jonkus studijavo filologij\xc4\x85 Vilniaus universiteto Filologijos fakultete (1985\xe2\x80\x931989\xc2\xa0m.), \xc4\xafgijo filologo specialyb\xc4\x99. Nuo 1991\xc2\xa0m. iki 1999\xc2\xa0m. Art\xc5\xabras Jonkus dirbo Lietuvos Respublikos diplomatin\xc4\x97je tarnyboje: pirmasis sekretorius (1991\xe2\x80\x931993\xc2\xa0m.), URM NVS skyriaus pirmasis sekretorius (1994\xe2\x80\x931995\xc2\xa0m.), patar\xc4\x97jas LR ambasadoje Estijoje (1995\xe2\x80\x931998\xc2\xa0m.), URM Informacijos ir spaudos skyriaus ved\xc4\x97jas (1998\xc2\xa0m.); dirbdamas Lietuvos diplomatin\xc4\x97je tarnyboje sta\xc5\xbeavosi u\xc5\xbesienyje._NEWLINE_1999\xc2\xa0m. Art\xc5\xabras Jonkus \xc4\xafsteig\xc4\x97 komunikacijos ir ry\xc5\xa1i\xc5\xb3 su visuomene agent\xc5\xabr\xc4\x85 \xe2\x80\x9eA. Jonkus ir partneriai\xe2\x80\x9c ir vadovavo jau iki 2010 met\xc5\xb3. Art\xc5\xabras Jonkus publikavo keliasde\xc5\xa1imt (publicistini\xc5\xb3) straipsni\xc5\xb3 korporacin\xc4\x97s komunikacijos bei reputacijos valdymo tematika._NEWLINE_Nuo 2010\xc2\xa0m. sausio iki 2012\xc2\xa0m. spalio vadovavo did\xc5\xbeiausiai Lietuvos ry\xc5\xa1i\xc5\xb3 su visuomene kompanijai \xe2\x80\x9ePublicum\xe2\x80\x9c._NEWLINE_Nuo 2012\xc2\xa0m. spalio ry\xc5\xa1i\xc5\xb3 su visuomene kompanijos \xe2\x80\x9ePublicum\xe2\x80\x9c strateginis konsultantas, tarptautin\xc4\x97s konferencijos \xe2\x80\x9eReputation Academy 2013\xe2\x80\x9c iniciatorius._NEWLINE_2013 met\xc5\xb3 prad\xc5\xbeioje kartu su partneriais \xc4\xafk\xc5\xabr\xc4\x97 startuol\xc4\xaf \xe2\x80\x9eIQ Polls\xe2\x80\x9c, kuris IVPK konkurse \xe2\x80\x9eNaujasis knygne\xc5\xa1ys\xe2\x80\x9c buvo i\xc5\xa1rinktas geriausiu 2013 met\xc5\xb3 e-komercijos projektu. Tarptautinio projekto Happy Barometer iniciatorius._NEWLINE_2014 metais \xc4\xafk\xc5\xabr\xc4\x97 komunikacijos agent\xc5\xabr\xc4\x85 \xe2\x80\x9eAgency 1323\xe2\x80\x9c._NEWLINE_Nuo 2002 met\xc5\xb3 d\xc4\x97sto komunikacijos ir deryb\xc5\xb3 programas ISM Vadybos ir ekonomikos universitete, o nuo 2017 met\xc5\xb3 d\xc4\x97sto Korporacin\xc4\x97s komunikacijos valdym\xc4\x85 Vilniau universiteto Ekonomikos ir verslo administravimo fakultete.'